Nariadenie Rady (ES) č. 1756/2002 z 23. septembra 2002, ktorým sa mení a dopĺňa smernica 70/524/EHS o doplnkových látkach v krmivách so zreteľom na odňatie povolenia doplnkovej látky a ktorým sa mení a dopĺňa nariadenie Komisie (ES) č. 2430/1999Text s významom pre EHP



Úradný vestník L 265 , 03/10/2002 S. 0001 - 0002

CS.ES Kapitola 3 Zväzok 37 S. 78 - 79

ET.ES Kapitola 3 Zväzok 37 S. 78 - 79

HU.ES Kapitola 3 Zväzok 37 S. 78 - 79

LT.ES Kapitola 3 Zväzok 37 S. 78 - 79

LV.ES Kapitola 3 Zväzok 37 S. 78 - 79

MT.ES Kapitola 3 Zväzok 37 S. 78 - 79

PL.ES Kapitola 3 Zväzok 37 S. 78 - 79

SK.ES Kapitola 3 Zväzok 37 S. 78 - 79

SL.ES Kapitola 3 Zväzok 37 S. 78 - 79



Nariadenie Rady (ES) č. 1756/2002 z 23. septembra 2002, ktorým sa mení a dopĺňa smernica 70/524/EHS o doplnkových látkach v krmivách so zreteľom na odňatie povolenia doplnkovej látky a ktorým sa mení a dopĺňa nariadenie Komisie (ES) č. 2430/1999 (Text s významom pre EHP) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1] a najmä na jej článok 9 m, so zreteľom na návrh Komisie, keďže: (1) Prvýkrát bolo nitrofuránové kokcidiostatikum Nifursol povolené na používanie ako doplnkovej látky v krmivách smernicou Komisie 82/822/EHS [2]. Toto povolenie bolo viazané na osobu zodpovednú za uvádzanie tejto doplnkovej látky do obehu na obdobie 10 rokov podľa nariadenia Komisie (ES) č. 2430/1999 [3] bez spätného preskúmania. (2) Článok 9m ustanovuje zrušenie povolenia doplnkovej látky, ak niektorá z podmienok povolenia uvedená v článku 3a smernice 70/524/EHS sa už nespĺňa. (3) V období medzi rokmi 1990 a 1995 obidva výbory – Spoločný výbor expertov FAO/WHO pre potravinové doplnky (JECFA) a Výbor pre veterinárne liečivá (CVMP) – predložili svoje stanoviská k používaniu veterinárnych liečiv patriacich do skupiny nitrofurany pre zvieratá chované na produkciu potravín. Podľa záveru stanoviska, z dôvodu genotoxicity a karcinogenity látky, nebolo možné určiť prípustný denný príjem (t. j. prijaté množstvo rezíduí doplnkovej látky človekom, ktoré možno považovať za bezpečné). Tiež nebolo možné určiť najvyššie množstvá rezíduí látok. Všetky nitrofurany boli preto zaradené do prílohy IV k nariadeniu Rady (EHS)č. 2377/90 [4] s účinnkom zákazu podávania týchto látok ako veterinárne liečivá zvieratám chovaným na produkciu potravín v celom spoločenstve. (4) Komisia preto požiadala Vedecký výbor pre výživu zvierat (SCAN) o vypracovanie nového vedeckého hodnotenia rizika pre Nifursol, ktorý tiež patrí do skupiny nitrofuranov. (5) SCAN prijal stanovisko k Nifursolu 11. októbra 2001, z ktorého vyplýva, že na základe výsledkov skúmania mutagenity, genotoxicity a karcinogenity predložených osobou zodpovednou za uvádzanie Nifursolu do obehu a pre nedostatok podkladov o vývojovej toxicite nebolo možné odvodiť prípustný denný príjem pre spotrebiteľov. Po overení doplňujúcich údajov SCAN potvrdil svoje stanovisko 18. apríla 2002. (6) Pretože sa nedá zaručiť, že Nifursol nepredstavuje riziko pre zdravie ľudí. (7) Článok 3a písm. b) smernice 70/524/EHS ustanovuje, že doplnková látka sa v spoločenstve povolí len vtedy, ak pri zohľadnení podmienok jej používania nemá nepriaznivý vplyv na zdravie ľudí alebo zdravie zvierat alebo životné prostredie a tiež neuškodí spotrebiteľovi zmenou vlastností živočíšnych produktov. (8) Pretože podmienku uvedenú v článku 3a tejto smernice kokcidiostatikum Nifursol už viac nespĺňa, používanie tejto látky ako doplnkovej látky v krmivách nemôže byť naďalej povolené. Nariadenie (ES) č. 2430/1999 a zápis kokcidiostatika v kapitole II prílohy B k smernici 70/524/EHS treba preto zmeniť. (9) Pretože chýba pozitívne stanovisko Stáleho výboru pre potravinový reťazec a zdravie zvierat, Komisia nemohla prijať príslušné ustanovenia postupom podľa článku 23 smernice 70/524/EHS, PRIJALA TOTO NARIADENIE: Článok 1 1. V prílohe I k nariadeniu Komisie (ES) č. 2430/1999 sa zápis doplnkovej látky E 769 Nifursol vypúšťa. 2. V kapitole II prílohy B k smernici 70/524/EHS sa zápis Nifursol, látka patriaca do skupiny kokcidiostatiká a iné liečivé látky, vypúšťa. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať od 31. marca 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. septembra 2002 Za Radu predseda M. Fischer Boel [1] Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 2205/2001 (Ú. v. ES L 297, 15.11.2001, s. 3). [2] Štyridsiata prvá smernica Komisie 82/822/EHS z 19. novembra 1982, ktorou sa menia a dopĺňajú prílohy k smernici Rady 70/524/EHS o doplnkových látkach v krmivách (Ú. v. ES L 347, 7.12.1982, s. 16). [3] Ú. v. ES L 296, 17.11.1999, s. 3. [4] Nariadenie Rady (EHS) č. 2377/90 z 26. júna 1990, ktorým sa ustanovuje postup spoločenstva na určenie najvyšších limitov rezíduí veterinárnych liečiv v potravinách živočíšneho pôvodu (Ú. v. ES L 224, 18.8.1990, s. 1). Nariadenie naposledy zmenené a doplnené nariadením Komisie (ES) č. 1530/2002 (Ú. v. ES L 230, 28.8.2002, s. 3). --------------------------------------------------